![\\"logically](\\"/images/logically-combined.png\\"/) * अन्वेषण * फैक्ट चैक * हमारे बारे में * टीम से मिलिए * नैतिकता और पारदर्शिता * लगातार पूछे जाने वाले सवाल * संपर्क करें हिंदी * English * ಕನ್ನಡ * Svenska * తెలుగు * हिंदी * অসমীয়া * Dansk सब्सक्राइब|LOGICALLY.AI फैक्ट चैक होम नहीं, अभिनेत्री रवीना टंडन ने लोकसभा चुनाव 2024 के लिए कांग्रेस का समर्थन नहीं किया # नहीं, अभिनेत्री रवीना टंडन ने लोकसभा चुनाव 2024 के लिए कांग्रेस का समर्थन नहीं किया लेखक: राहुल अधिकारी अप्रैल 26 2024 शेयर आर्टिकल: ![\\"facebook](\\"/images/social-media/fb-b.webp\\"/) ![\\"twitter](\\"/images/social-media/tw-b.webp\\"/) ![\\"linkedin](\\"/images/social-media/li-b.webp\\"/) ![\\"नहीं,](\\"/storage/img/pages/Raveena-Hero-hindi_background.webp\\"/) सोशल मीडिया यूज़र्स दावा कर रहे हैं कि इस वीडियो में रवीना टंडन लोकसभा चुनाव 2024 के लिए कांग्रेस के लिए प्रचार कर रही हैं. (सोर्स: एक्स/स्क्रीनशॉट) फैक्ट चैक ### निर्णय भ्रामक वायरल वीडियो 2012 का है और रवीना टंडन ने लोकसभा चुनाव 2024 में कांग्रेस के लिए नहीं बल्कि भारतीय जनता पार्टी के लिए प्रचार किया है. दावा क्या है? लोकसभा चुनाव 2024 के बीच, अभिनेत्री रवीना टंडन का एक वीडियो सोशल मीडिया पर सामने आया है जिसमें दावा किया गया है कि वह कांग्रेस पार्टी के लिए प्रचार कर रही हैं. वीडियो में रवीना टंडन को कहते हुए दिखाया गया है, \"मैं चाहती हूं कि ज़रूर इस बार थोड़ी जीत कांग्रेस की भी, इसलिए उनको सपोर्ट करने आई हूं. पूरे देश को विकास की ज़रूरत है, और हमारे देश के भलाई के लिए कुछ हो सके तो मैं ऑलवेज़ (हमेशा) वहां पहुंचूंगी.\" दूसरे चरण के मतदान (26 अप्रैल) के दौरान, कई यूज़र्स ने एक्स (पूर्व में ट्विटर) पर वीडियो शेयर किया और लिखा, \"रवीना टंडन ने कहा कि इस बार कांग्रेस जीतेगी.\" इसी दावे के साथ शेयर किये गए पोस्ट्स के आर्काइव वर्ज़न यहां, यहां और यहां देखे जा सकते हैं. वायरल पोस्ट्स के स्क्रीनशॉट. (सोर्स: एक्स/स्क्रीनशॉट) हालांकि, यह वीडियो 2012 का है जब अभिनेत्री रवीना टंडन में गुजरात विधानसभा चुनावों से पहले कांग्रेस के लिए प्रचार किया था. उन्होंने 2024 के लोक सभा चुनाव के लिए महाराष्ट्र के चंद्रपुर से भारतीय जनता पार्टी (बीजेपी) के उम्मीदवार के लिए प्रचार किया है. सच्चाई क्या है? हमें एबीपी न्यूज़ (यहां आर्काइव) के यूट्यूब चैनल पर 12 दिसंबर 2012 की एक रिपोर्ट में रवीना टंडन के वीडियो बाइट की क्लिप मिली, जिसका शीर्षक था, \"रवीना टंडन ने वडोदरा में कांग्रेस के लिए प्रचार किया, रोड शो किया.\" वीडियो के विवरण के मुताबिक़, टंडन ने वडोदरा की अकोटा विधानसभा से कांग्रेस उम्मीदवार ललित पटेल के लिए प्रचार किया और गुजरात के वोटर्स से 2012 के राज्य चुनावों में कांग्रेस के पक्ष में अपना वोट डालने की अपील की. इस रिपोर्ट में मीडिया के साथ टंडन की बातचीत दिखाई गई हैं, जिसमें वह कहती हैं, \"शुभकामनाएं. मैं उनके लिए यहां आई हूं, वह मेरे भाई जैसे हैं और और फैमिली जैसे हैं, और मैं चाहती हूं कि ज़रूर इस बार थोड़ी जीत कांग्रेस की भी, इसलिए उनको सपोर्ट करने आई हूं. पूरे देश को विकास की ज़रूरत है, और हमारे देश के भलाई के लिए कुछ हो सके तो मैं ऑलवेज़ (हमेशा) वहां पहुंचूंगी.\" एबीपी न्यूज की रिपोर्ट में टंडन को भीड़ की ओर हाथ हिलाते और मीडिया कर्मियों से बात करते हुए दिखाया गया है. वायरल क्लिप वाले हिस्से को यूट्यूब वीडियो में 0:34 से 0:48 टाइमस्टैम्प के बीच देखा जा सकता है. वडोदरा में रवीना टंडन के रोड शो का एक अन्य वीडियो 12 दिसंबर, 2012 को देशगुजरातएचडी नाम के एक यूट्यूब चैनल (यहां आर्काइव) द्वारा शेयर किया गया था. 2012 के गुजरात विधानसभा चुनाव दो चरणों- 13 दिसंबर और 17 दिसंबर को हुए थे. बीजेपी ने 115 सीटें हासिल कर जीत हासिल की थी, जबकि कांग्रेस ने 182 सीटों में से 61 सीटों पर जीत हासिल की. क्या रवीना टंडन ने लोकसभा चुनाव 2024 में कांग्रेस के लिए प्रचार किया? रवीना टंडन ने अभी लोकसभा चुनाव 2024 में कांग्रेस के लिए प्रचार नहीं किया है. असल में, उन्होंने महाराष्ट्र में बीजेपी उम्मीदवार के लिए प्रचार किया है. टाइम्स ऑफ इंडिया की 14 अप्रैल की एक रिपोर्ट में कहा गया है कि टंडन महाराष्ट्र के चंद्रपुर से बीजेपी उम्मीदवार सुधीर मुनगंटीवार के लिए प्रचार करेंगी. 16 अप्रैल को, सुधीर मुनगंटीवार ने फ़ेसबुक ( यहां आर्काइव) पर टंडन का उनके लिए प्रचार करते हुए एक वीडियो पोस्ट किया. वीडियो में अभिनेत्री को रोड शो करते हुए और लोगों से बीजेपी के लिए वोट करने की अपील करते हुए दिखाया गया है. चंद्रपुर निर्वाचन क्षेत्र में पहले चरण में 19 अप्रैल को मतदान हुआ था. रिपोर्ट्स के मुताबिक़, टंडन ने 2014 के लोकसभा चुनाव के दौरान कांग्रेस के लिए प्रचार किया था. उन्होंने कुरूक्षेत्र लोकसभा सीट से कांग्रेस उम्मीदवार नवीन जिंदल के लिए रोड शो किया था. हमें 2024 के लोकसभा चुनावों के लिए कांग्रेस के लिए उनके प्रचार की कोई रिपोर्ट नहीं मिली. निर्णय 2012 के गुजरात विधानसभा चुनाव में कांग्रेस के लिए प्रचार करने वाली भारतीय अभिनेत्री रवीना टंडन के एक वीडियो को लोकसभा चुनाव 2024 से जोड़कर शेयर किया जा रहा है. उन्होंने असल में मौजूदा लोकसभा चुनाव के दौरान कांग्रेस के लिए नहीं, बल्कि बीजेपी के लिए प्रचार किया था. इसलिए, हम वायरल दावे को भ्रामक मानते हैं. (ट्रांसलेशन: सलमान) ### रेफ़रेंस लिंक ![\\"icon\\"](\\" ##### एबीपी न्यूज़ Refutes ![\\"icon\\"](\\" ##### देशगुजरात एचडी Refutes ![\\"icon\\"](\\" pour-in-to-campaign-for-bjp-in-chandrapur/articleshow/109278795.cms\\") ##### द टाइम्स ऑफ़ इंडिया Refutes ![\\"icon\\"](\\" ##### सुधीर मुनगंटीवार Refutes ![\\"icon\\"](\\" standard.com/article/pti-stories/raveena-tandon-campaigns-for-naveen- jindal-114040801064_1.html\\") ##### बिज़नेस स्टैण्डर्ड Neutral ![\\"icon\\"](\\" ##### माय नेता Neutral ![\\"icon\\"](\\" ##### चीफ़ इलेक्टोरल ऑफिसर गुजरात Neutral ### क्या आप फ़ैक्ट-चेक के लिए कोई दावा प्रस्तुत करना चाहेंगे या हमारी संपादकीय टीम से संपर्क करना चाहेंगे? यह किस बारे में है? मैं एक फैक्ट चेक पर आपत्ति दर्ज करना चाहूंगा मैं एक फैक्ट चेक का आग्रह करना चाहूंगा मैं संपादकीय टीम से संपर्क करना चाहूंगा इस फैक्ट चेक को पढ़ें: Telugu English 0 ग्लोबल फैक्ट चेक पूरा हुआ #### हमारे जीवन पर असर डालने वाले फैसलों के लिए हम सूचना पर भरोसा करते हैं, लेकिन इंटरनेट के जरिए ग़लत सूचनाएं इतनी तेजी से लोगों तक पहुंचाई जा रही है जैसा पहले कभी नहीं हुआ था. ![\\"logically](\\"/images/logically-large-partial.webp\\"/) लॉजिकली फैक्ट्स का मिशन नुकसान पहुंचा रही ग़लत और भ्रामक सूचनाओं के प्रसार को कम करना है. ![\\"facebook](\\"/images/social-media/facebook_new.webp\\"/) ![\\"twitter](\\"/images/social-media/x.webp\\"/) ![\\"linkedin](\\"/images/social-media/linkedin_new.webp\\"/) ![\\"instagram](\\"/images/social-media/instagram_new.webp\\"/) ![\\"tiktok](\\"/images/social-media/tiktok_new.webp\\"/) ![\\"youtube](\\"/images/social-media/yt2.webp\\"/) ![\\"ifcn](\\"/images/ifcn-logically-white.webp\\"/) मेंबर ऑफ़ ![\\"Misinformation](\\"/images/logo-lockup@2x.webp\\"/) ![\\"european](\\"/images/edmo-logo-inverted-rgb.webp\\"/) #### विषय * जलवायु * षडयंत्र * अर्थशास्त्र * इवेंट्स * भू-राजनीतिक * स्वास्थ्य * मानवाधिकार * मीडिया * राजनीति * टेक #### लॉजिकली फैक्ट्स * होम * हमारे बारे में * संपर्क करें कॉपीराइट © 2024 लॉजिकली फैक्ट्स लिमिटेड * गोपनीयता की नीति ![\\"cookie\\"](\\"/images/cookie.png\\"/) We use cookies on this site to enhance your user experience. For a complete overview of all cookies used, please see our Privacy Policy ACCEPT DECLINE MANAGE ##### Essential Cookies about essential cookies More info ##### Personalisation Cookies about personalisation cookies Yes No More info ##### Marketing Cookies about marketing cookies Yes No More info ##### Analytics Cookies about analytics cookies Yes No More info Confirm Reject
In the video Raveena Tandon is campaigning for Congress for the Lok Sabha elections 2024